Stilla ta' 'Love Island' tiżvela li ħassitha skomda meta l-masseur niżlilha l-ħwejjeġ ta' taħt L-istilla tal-programm televiżiv 'Love Island' Shaughna Phillips qalet li waqt li kienet għand tal-massaġġi, il-masseur għamel xi ħaġa li ġiegħla tħossha wisq skomda biex titkellem dak il-ħin. Dan hekk kif darba minnhom, waqt sessjoni ta' massaġġi, huwa niżlilha l-ħwejjeġ ta' taħt. Phillips, li għandha 27 sena, spjegat li kienet ilha tara masseur bħala għajnuna fl-irkupru tagħha wara li għamlet operazzjoni f'saqajha. Hija ammettiet li kienet 'beżgħet' titkellem dak iż-żmien, iżda riedet twissi lin-nies li huma wkoll jistgħu jkunu vittmi ta' mġieba simili. Hija tellgħet filmat fejn qasmet l-esperjenza tagħha u qalet lis-segwaċi tagħha li ġraw xi affarijiet li ħasbet li ma tantx kienu xierqa. Qalet iżda li dak iż-żmien kienet beżgħana li titkellem u ma kinitx irreaġixxiet għal dak li ġara. Irrakkuntat kif huwa kien iserħilha moħħa kontinwament fejn kien jgħidilha tinfurmah jekk fi kwalunkwe ħin tħossha skomda. "Huwa kien kontinwament ikellimni dwar martu u uliedu. Ġegħelni nħossni sigura," qalet Phillips. Hija sostniet li l-ewwel ftit sessjonijiet kienu ġraw bla xkiel, iżda f'sessjoni li saret aktar tard, qalet li l-masseur sostna li kellhu bżonn jagħmel massaġġi oħra biex jgħin liċ-ċellulite u b'hekk niżżlilha l-ħwejjeġ ta' taħt sal-koxox tagħha. Qalet li b'kollox il-messaġġi fuq il-warrani dam erba' sekondi iżda huwa ħallilha l-ħwejjeġ ta' taħt l-isfel għall-bqija tas-sessjoni. Żiedet tgħid li dak il-ħin kienet wisq skomda biex titkellem dwar dan il-fatt. Għalkemm għall-bidu hija baqgħet siekta, Phlilips wara rrakkontat dak li ġara lil ommha, li rrabbjat għall-imġieba tar-raġel.